PIÈCES A L’APPUI. 
197 
E. 
Sur la mort bc fycnn 3, îmc î>e ôrobant. 
Celle mieme année (1233) Frédéris l’empereur 
At mandé tous ses princes qui sont de son honneur, 
Car il prendoit à femme de moult très grand honneur 
Fille à roy d’Angleterre. Certains ambassadeur, 
Car li dus de Baiwier et de Mons li contour 
Et li dus de Braibant dessus les missadour 
Envoyé en Engleterre, li queis ont sains tristour 
Amineit la pucelle à Maience en Leubour. 
Les noiches furent grandes, dureit ont quinze iour. 
Barons à ceste feiste ot grande milodie. 
Li évesque Johan à noble conpagnie 
Y fut. De chevaliers a moult noble mainie 
Li fauz dus de Brabant que ne se repent mie 
Des mais qu’il at bresseit, mais anchois subtilie 
Cornent porat destruire nostre teire saintie 
Todis por nos grever ; mais la Vierge Marie 
S* Lambert le martir, qui de Liège lautrie 
Sont patrons veneirois firent sa tricherie 
Si ont à celle fois la venianche baslie 
Qui fut la plus crueuse qui oncques fuist oye 
Et ie le vos diray si n’en mentray mie. 
Quant la grant fîeste fut à Maienche finie 
L’empereur at à Ais sa voie droit colhie 
Tous li prinches avecq li. Là at recommenchie 
Une novelle fieste, qui fut cointe et iolie. 
Mais li dus de Braibant, qui sor nos at envie , 
Partout où voit l’évesque, adès le contralie 
Jurant grant seriment ains l’année acomplie 
Destruirat la vesqueit par si grande maistrie 
Qu’il n’y lairat qui valhe une pomme pourie. 
— Traïstre, a dist l’évesque, li corps Dieu te maldie ! 
Jà n’en aras puissance, sache, ie le t’afie. 
— Par ma foid, dist li dus, ta cité exilhie 
Seirat, et l’église arse , quiconque en pleure ou rie ; 
S‘ Lambert ardray en l’église polie. 
Que jà Diex, ne sa meire ne li feront aïe. 
— Traictre desloias, dit l’évesque senveis , 
Je croy que de vilheche tu es tous passoteis. 
